Prioritering af asfaltarbejder i byområder i 2015 
Sagsfremstilling 
5.      Prioritering af asfaltarbejder i byområder i 2015  
                                                                                                                        Åbent 
Sagsnr.: 326-2011-95355       J.nr.: 05.01.08            Casper Mogensen.: 326-2015-40485 
  
[adresse] 
  
I Kalundborg Kommune er der årligt afsat et anlægsbeløb på cirka 6,9 mio. kr. til asfaltbelægningsarbejder i 
byområder. De øvrige veje - fortrinsvis på landet - vedligeholdes inden for en funktionskontrakt, som er indgået med 
Pankas A/S for en periode på i alt 15 år. 
  
I de seneste fire år er asfaltarbejderne i byområder løst inden for en partneringkontrakt med Pankas A/S. Kontrakten 
udløb med udgangen af 2014, og det foreslås, at der i 2015 laves asfaltarbejder inden for et 1-årigt udbud. Et sådant
udbud vil kunne udarbejdes på fire-fem måneder, og asfaltarbejderne vil derfor kunne udføres i eftersommeren 2015.
  
I forbindelse med partneringkontrakten har Pankas A/S hvert år udarbejdet en mængdeopgørelse i takt med 
opgavens gennemførelse. I bilag 2 er der vist en samlet oversigt over de årlige asfaltmængder med videre udlagt i 
perioden 2011-2014. Udgangspunktet i udbudsmaterialet var belægningsarbejder på cirka 20 km fordelt på cirka 50
strækninger og med et areal på cirka 150.000 m2. I henhold til opgørelsen er der inden for den økonomiske ramme 
udført cirka 170.000 m2 på cirka 100 strækninger. 
  
I 2014 foretog Teknik og Miljøudvalget en prioritering af asfaltarbejderne ud fra fire forskellige forslag til 
kombinationer af veje og vejstrækninger. Alle de prioriterede strækninger har fået nye belægninger, idet der dog 
mangler slidlagsarbejder på [adresse] ([adresse]) og på en strækning på [adresse]. Disse arbejder vil blive udført i 
løbet af foråret/sommeren 2015.    
  
I bilag 1 ses en oversigt over de asfaltarbejder, der blev udført i 2014.  
  
Udvalget besluttede i forbindelse med prioriteringen i 2014, at hvis der viste sig at være et råderum, skulle der 
igangsættes belægningsarbejder i Svebølle. Der var imidlertid ikke tiloversblevne midler i budgettet for 2014 til at 
igangsætte dette. 
  
De strækninger, der var tilbage fra prioriteringslisten i 2014, er medtaget i et nyt forslag til prioriteringsmuligheder - 
se bilag 3. Administrationen anbefaler en kombination, der medtager asfaltarbejder på [adresse] og Parcelvej i 
Svebølle (den første af to etaper) og på [adresse] - strækning 1280-2700. Herudover medtager kombinationen 
ekstra fortovsarbejder.  
  
Den anden af de to etaper i Svebølle foreslås udført i 2016. 
  
Den samlede anlægssum i kombinationen udgør overslagsmæssigt cirka 5,0 mio. kr. 
  
BEHANDLING 
Teknik- og Miljøudvalget. 
  
INDSTILLING 
Chefen for Vej, Ejendom og Affald indstiller: 
· at udvalget træffer beslutning om valg af asfaltbelægningsarbejder i 2015, og 
· at arbejderne udføres efter afholdelse af et 1-årigt udbud. 
 
  
ØKONOMISKE KONSEKVENSER 
Udbuddet gennemføres inden for det afsatte anlægsbudget til vejvedligeholdelse.  
  
Der er årligt afsat i alt 16,4 mio. kr. til belægningsarbejder med videre på veje, og heraf går cirka 6,9 mio. kr. til 
asfaltbelægningsarbejder i byområder. 
  
Bilag 
  
  
  
  
  
Teknik- og Miljøudvalgets møde den 2. marts 2015: 
Udvalget vedtog at prioritere og udbyde fortovs- og asfaltarbejder på de af administrationen anbefalede 
vejstrækninger. 
Bilag 1 - Status for asfaltarbejder i partneringskontrakten prioriteret 
i 2014 
326-2015-50298 
Bilag 2 - Oversigt over asfaltarbejder i partneringskontrakten i 
perioden 2011-2014 
326-2015-50299 
Bilag 3 - Forslag til prioritering af asfaltarbejder i byområder 2015 
326-2015-50300 
